Kritériá pomoci

Do rozhodovacieho procesu budú zaradené žiadosti :

- jednotlivcov, párov a rodín v sociálnej, ekonomickej a existenciálnej núdzi

- jednotlivcov, párov a rodín, ktorí sa v dôsledku živelnej pohromy, závažného a náhleho ochorenia alebo tragickej životnej udalosti nemôžu realizovať v riadnom sociálnom prostredí

- jednotlivcov, párov a rodín, kde živiteľ rodiny má zníženú pracovnú schopnosť, je fyzicky alebo psychicky handicapovaný

Odsúhlasenie žiadostí sa bude posudzovať najmä podľa týchto kritérií a ich kombinácií:

|  |  |
| --- | --- |
| Názov hlavného kritéria  | Body |
| nepriaznivá alebo krízová životná sociálna situácia jednotlivca alebo rodiny | 0 - 5 |
| ochota absolvovať v prípade potreby ďalšiu sociálnu službu  | 0 - 5 |
| sťažená dostupnosť základných a/alebo sociálnych služieb | 0 - 5 |
|  |  |
| Názov pomocných kritérií  | Body |
| súčinnosť širšej rodiny a okolia žiadateľa | 0 - 3 |
| zdravotná situácia žiadateľa a členov rodiny  | 0 - 3 |
| príjmy do rodiny a ekonomická situácia v rodine žiadateľa  | 0 - 3 |
|  |  |

Z finančnej podpory sú vylúčené tieto žiadosti:

1. Podpora rehabilitačných a liečebných pobytov
2. Preplácanie zdravotných pomôcok a rehabilitačných pomôcok
3. Úhrada liekov a výživových doplnkov nepreplácaných zdravotnými poisťovňami

Rozhodovanie o udelení finančnej pomoci sa realizuje na základe skúmania sociálnej a zdravotnej situácie žiadateľa, vychádza sa z údajov v popise žiadosti, prípadne z pripojenej alebo vyžiadanej dokumentácie a od uvedených kontaktných osôb.

Kontrola situácie žiadateľa prebieha podľa potreby v teréne a využíva sa pomoc spolupracujúcich inštitúcií.

Proces rozhodovania bude trvať asi 5 - 6 týždňov od dátumu uzatvorenia výzvy.

Na finančnú podporu nemá žiadateľ nijaký právny nárok.